

ICK4, 478

{Vs.} 1 DUB.SAR / s^a-qi2-il5 da-tim

a-li-ku / s^a ha-ra-an a-lim.ki

u2 us^-bu-tim / s^a Tu3-uh3-pi3-a

S^a-ma-a DUMU Bur-Is^tar / a-na

5 La2-qe2-ep DUMU A-s^ur-ma-lik

a-na s^a qa2-ta-tim i-di2-in

um-ma DUB.SAR-ma / a-wi-lum2

ap2-qi2-da-ku-um / i-nu-mi3

I-di2-a-bu-um / ha-ra-s^u / a-na

10 Ka3-ni-is^ / i-lu-ku-ni / S^a-ma-a

a-na s^a-qi2-il5 da-tim

a-li-ki / u2 us^-bu-tim

tu3-ta-a-ar-ma / a-ma-la2

{u.K.} me-he-er t,up-pi3-im s^a a-lim.ki

{Rs.}

15 s^a ka3-ru-um / Ka3-ni-is^3

is^-pu-ra-ni a-na Ka3-ni-is^3

i-la2-ak / s^u-ma / I-di2-a-bu-um

a-na Ka3-ni-is^3 / i-ta-la2-ak-ma

S^a-ma-a / la2 tu3-ta-e-er

20 53 1/2 ma-na KU3.BABBAR a-ra-s^u

s^a a-lu-um / A-s^ur3 / i-di2-nu-s^u-ni

a-na A-s^ur3 ta-s^a-qal um-ma

La2-qe2-pu-um-ma / s^u-ma

la2 u2-ta-e-er-s^u-ma / I-di2-a-bu-um

25 ha-ra-s^u / i-ta-la2-ak a-s^a-qal

IGI I-bi4-Su2 DUMU A-s^ur3-na-da

IGI Pe2-ru-wa DUMU E-na-Su2-en6

IGI En-na-nim DUMU E-na-A-s^ur3

{o.K.} DUMU Puzur2-A-na